
ТИББИЁТДА ҚЎЛЛАНИЛИШИГА ДОИР ЙЎРИҚНОМА
СИЛАДЕН
Чиқарилиш шакли : капсула 500мг
Таркиби: Фаол компонентлар: 
	Tribulus terrestris қуруқ экстракти – 200мг
Тонгкат Али куруқ экстракти – 100мг
 Epimedium куруқ экстракти – 50мг 
 L-аргинин – 50мг
 L-карнитин – 100мг
Фармакологик хусусиятлари
Силаден – Tribulus Terrestris L ўсимлигининг ер усти қисмидан олинган табиий препарат. Препарат асосан фуростанол турига мансуб стероидли сапонинлардан иборат бўлиб, таркибдаги энг катта улуш протодиосцинга тегишлидир. Препаратнинг таьсир қилиш механизими айнан ушбу таркибий қисм билан шартланади. Протодиосцин организмда дегидроэпиандростерон (ДГЭА) даражасигача сингиб, хужайра мембранасининг ўтказувчанлиги, эректил функция, холестерин метаболизми ва иммунитетга ижобий таьсир кўрсатади.
Силаден жинсий тизимнинг айрим функцияларини рағбатлантиради ва умумий тетиклантирувчи таьсир кўрсатади. Эркакларда либидо ва эрекция тикланади ва яхшиланади. Сперматозоидлар миқдорини ва харакатчанлигини оширган ҳолда сперматогенезга рағбатлантирувчи таьсир қилади ва тестостерон даражасини кўтаради. Силаден аёлларда ҳам либидони яхшилайди ва овуляцияни рағбатлантиради. Гормонал фаолликка мувозанатловчи таьсир натижасида табиий ва посткастрацион климактерик синдром жараёнида вазомотор фаолликларга ижобий таьсир кўрсатади.
Силаден гиполипидемик  самарага эга бўлиб, дислипопротеинемия билан оғриган беморларда триглицеридлар ва қон плазмасидаги юқори зичликка эга липопротеидлар миқдорига таьсир ўтказмаган ҳолда умумий холестерин ва зичлиги кам  липопротеидлар миқдорини камайтиради.
Tribulus terrestris жинсий сохани рағбатлантирувчи сифатида ишлатилади.
Фитоестрогенларнинг мавжудлиги Tribulus terrestris импотенцияни даволашда самара беради.
Шунингдек, Tribulus terrestris жинсий аьзолар, каверноз таналар фаолиятини  ва уларнинг иннервацияси яхшилаши аниқланган.
Tribulus terrestris протодиосцин мавжудлиги туфайли қондаги жинсий гормонлар консентрациясини оширади, эректил функцияни яхшилайди.
Tribulus terrestris сперматозоидларни харакатчанлигини ва бардошлигини яхшилайди. Tribulus препаратлари билан эркакларда секретор бепуштликни турларини даволашда яхши натижалар олинган.
Tribulus terrestris олигозооспермиа ва олигоастенотератоспермиа даврида терапевтик таьсирга эга.
L-аргинин азотнинг табиий ташувчиси ва донори хисобланади. NO-груҳини синтезловчи NO-синтазалари деб аталувчи ферментлар системасига азотни етказиб беради.
NO-груҳ артериал қон томирлар тонусини тартибга солувчи асосий модда бўлиб, унга диастолик босим боғлиқ. Агар аргинин ва NO-синтазалар етишмаса, диастолик босим ортади;
L-аргинин эркакларда бепуштликни даволаш учун ишлатиладиган сперматогенезни кучайтиришда самаралидир;
L-аргинин жинсий алоқа вактини узайтиради, ёкимли жинсий ҳиссиётларни оширади ва оргазмни узоқ ва чуқурроқ қилади.
L-аргинин атеросклерознинг олдини олиш, қоннинг реологик хусусиятларини яхшилаш учун ишлатилади.
L-аргинин қон қуйқалари шаклланиши ва артерияларнинг ички деворга бу қуйқалар адгезиясини олдини олади – натижада, қон қуйқалар ва атеросклеротик бляшка хосил булиши хавфини камайтиради;
L-карнитин (левокарнитин) В витаминлар грухига якин бўлган, витаминга ўхшаш модда. Унинг асосий вазифаси энергия алмашинувида иштрок етиш ва хужайраларни шикастланишдан ҳимоя қилишдир.
L-карнитин ёг кислоталари билан биргаликда мояк эпидидимисдаги сперматозоидлар томонидан энергия манбаи сифатида ишлатилади.
L-карнитин, шунингдек, сперматозоидларнинг мембраналарини токсик реактив кислород турларидан ҳимоя қилувчи, энг кучли антиоксидантлардан биридир.
12 хафта давомида L-карнитин қабул қилиш, сперматозоидларнинг харакатчанлигини аник ортиши билан ифодаланади.
Фармакокинетикаси
Препарат организмда дегидроэпиандростерон даражасигача фаол сингиб боради. Ўзгармас протодиосцин қон плазмасида тезда чиқарилади ва 3 соат ўтганидан кейн унинг концентрацияси сезиларли даражада камаяди. Препарат қабул қилинганидан сўнг 24 соат ичида сафро билан бирга протодиосциннинг минимал миқдори – 2% дан 4% чиқариларди. Ўзгармаган протодиосциннинг пешоб таркибидаги ўлчанадиган концентрацияси белгиланмайди.
Қўллашга оид кўрсатмалар
Эркакларда, мустақил ёки комплекс даволанишда;
- Эркакларда жинсий бузилишларнинг олдини олиш ва даволаш (монотерапия ва комплекс) учун. Эректил дисфунция кузатилганда, либидони кучайтириш, эрекция кучи ва давомийлигини ошириш учун;
- куйидагилар билан шартланган бепуштликда монотерапия ёки комплекс терапия сифатида; а) идиопатик олигоастенотератоспермия (ажратиб чиқарилган спермада спертозоидлар миқдори ва сифатининг пасайиши) ва азоспермия; б) варикоцеле (моякник уруғ йўлининг варикозли кенгайиши) сабабли оператив аралашувдан кейин бир йил давомида спермал кўрсаткичларда яхшиланиш кузатилмаганда;
в) иммунологик шартланган бепуштлик.
· Потенцияни яхшилаш.
· Сперма сифатини яхшилаш.
· Жинсий истакнинг ортиши.
· Жинсий сезгиларнинг ёрқинлигини ошириш.
· Эякуляция вақти назоратини яхшилаш.
· Эркин тестостерон даражасини ошириш.
Аёлларда, мустақил ёки комплекс даволанишда;
· Фригидлик;
· Моякдаги гормонал бепуштлик;
· Неврастеник ва вазомотор реакциялар яққол намоён бўладиган климактерик ва посткастрацион синдромни тузатиш учун кўлланилади.
Эркаклар ва аёлларда мустақил ёки комплекс даволашда;
· Атеросклероз олдини олиш ва даволаш мақсадида қондаги холестериннинг умумий миқдорини камайтириш учун қўлланилади;
· Умумий тетиклантирувчи сифатида;
· Организмни жисмоний ва психик юкламаларга нисбатан барқарорлигини ошириш учун;
· Оғир касаллардан кейн тезда тикланиш учун;
· Интенсив жисмоний зўриқишлар ва спорт билан шуғулланганда ишлаш қобилятини ошириш учун қўлланилади.
Қўллаш усули ва дозалар
Овқатланишдан 15-20 дақиқа олдин, оз миқдорда суюқлик билан ичиш лозим. 
Эркаклар: 1 капсуладан кунига 2 махал. Курс давомийлиги - 1 ой.
Аёллар:     1 капсуладан ҳар 2 кунда 2 махал. Курс давомийлиги - 1 ой.
 	Такрорий курслар шифокор маслахати билан тавсия этилади.
Ножўя таъсирлари:
· Кўнгил айниши мумкин, бундай холатда дозани пасайтириш ёки препаратни вақтинча (2-3 кун давомида) қабул қилишни тўхтатиш лозим бўлади.
· Камдан кам холатларда аллергик реакциялар
Қўллаш мумкин бўлмаган ҳолатлар:
· Ҳомиладорлик;
· лактация даври (емизиш); 
· 18 ёшгача;
· қон кетиш пайтида;
· простата аденомаси;
· оғир юрак-қон томир ва буйрак касалликлари;
· препарат таркибий қисмларига юқори сезувчанлик;
Дори воситаларининг ўзаро таъсири:
Силаденни овуляцияни рағбатлантирадиган дорилар билан бир вақтда ишлатиш уларнинг таъсирини ўзаро кучайтиришга олиб келади.  
Силаден препаратининг диуретиклар билан бирга кўлланилиши диуретиклар самарадорлигини ошириб ва антигипертензив препаратларнинг гипотензив таьсирини кучайтириши мумкин.
Алоҳида кўрсатмалар:
Климактерик синдроми бўлган аёллар терапиясида даволаш дозасидан қўллаб – қуватловчи дозага ўтиш аста – секин амалга оширилиши керак. Самарали дозани кескин камайтириш ёки бекор қилиш натижасида климактерик симптомлар қайта намоён бўлиши мумкин.
Силаден препарати автотранспорт бошқариш қобилятига ва диққатни бир жойга жамлашни ҳамда тезкор психомотор реакцияларни талаб қилувчи фаолиятни хавфли турлари билан шуғулланишга таьсир кўрсатмайди.
Препаратни болалар қўли етмайдиган жойда сақлаш зарур.
Ҳомиладорлик ва эмизиклик даври
Ҳомиладорлик ва эмизиклик даврида препарат қўлланилиши бўйича аниқ клиник маьлумотлар бўлмаганлиги сабабли, ушбу даврда препаратдан фойдаланишга йўл қўйилмайди. Айнан ҳомиладорлик ва эмизиклик даврида Силаден препаратидан фойдаланиш хавфсиз эканини тасдикловчи маьлумотлар йўқ.
Дозани ошириб юборилиши
Силаден препаратининг меьёридан ортиқ қабул қилингани хакида маьлумотлар йўқ.
Симптомлар; диспептик бузилишлар (кўнгил айниши, қусиш) кузатилиши мумкин.
Даволаниш; симптоматик.
Чиқарилиш шакли
 Ўрамда 30 капсуладан.
Сақлаш шароити:
Ёруғликдан ҳимояланган, болалар қўли ета олмайдиган жойда, 25 С дан юқори бўлмаган ҳароратда сақланг.
Срок годности
	2 года.


Дорихоналардан бериш тартиби.
Рецептсиз.
